laion/Wikipedia-Exotic huggingface dataset:
ডার্বিস এরোগলু

ডার্বিস এরোগলু (ইংরেজি: Derviş Eroğlu জন্ম: ৭ মার্চ ১৯৩৮) হলেন একজন তুর্কী সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ, যিনি উত্তর সাইপ্রাসের ৩য় রাষ্ট্রপতি ছিলেন। এর পূর্বে তিনি উত্তর সাইপ্রাসের ন্যাশনাল ইউনিটি পার্টি থেকে নির্বাচিত তিনবারের প্রধানমন্ত্রী ছিলেন (১৯৮৫ - ১৯৯৪, ১৯৯৬ - ২০০৪ এবং পুনরায় ২০০৯ - ২০১০)। এরোগলু ২৩ এপ্রিল ২০১০ সালে রাষ্ট্রপতি নির্বাচিত হন এবং ৩০ এপ্রিল ২০১৫ পর্যন্ত স্বীয় দ্বায়িত্বে ছিলেন। ডার্বিস এরোগলু ১৯৩৮ সালের ৭ মার্চ তৎকালীন ব্রিটিশ সাইপ্রাসের (বর্তমান উত্তর সাইপ্রাস) গাজীমাগুসা জেলার ফামাগুস্তা শহরে জন্মগ্রহণ করেন। তিনি ১৯৬৩ সালে তুরস্কের ইস্তাম্বুল বিশ্ববিদ্যালয় থেকে মেডিসিন বিষয়ে স্নাতক সম্পন্ন করেন। পরবর্তীতে তিনি ইউরোলজির উপর উচ্চতর ডিগ্রি নেন। তবে পেশা হিসাবে তিনি রাজনীতিকেই বেছে নিয়েছিলেন। ডার্বিস এরোগলু ১৯৭৬ সালে তুর্কিশ ফেডারেটেড স্টেট অব নর্দান সাইপ্রাসের সংসদ সদস্য নির্বাচিত হন। একই সাথে তিনি ১৯৭৬ থেকে ১৯৭৭ সাল পর্যন্ত শিক্ষা, সংস্কৃতি, যুব ও ক্রীড়া মন্ত্রণালয়ের মন্ত্রী ছিলেন। এরোগলু ১৯৮৩ সালের নভেম্বরে উত্তর সাইপ্রাসের সাংবিধানিক সংসদের (টিআরএনসি) সদস্য হিসাবেও দ্বায়িত্ব পালন করেছিলেন। ১৯৮৫ ও ১৯৯৩ সালে এরোগলু ন্যাশনাল ইউনিটি পার্টির (ইউবিপি) নেতা হিসাবে প্রধানমন্ত্রী মনোনীত হয়েছিলেন। এর মাঝে ১৯৯৪ ও ৯৬ সালে তিনি জাতীয় সংসদের বিরোধীদলীয় নেতা ছিলেন। এবং ১৯৯৬ থেকে ২০০৪ পর্যন্ত তার দল উত্তর সাইপ্রাসের সাধারণ নির্বাচনে মেহমেদ আলী তালাত এর নেতৃত্বাধীন রিপাবলিকান তুর্কীশ পার্টির নিকট পরাজিত হয়েছিল। এরোগলুর ইউবিপি ১৮ এপ্রিল ২০০৯ সালের আইনসভা নির্বাচনে সংখ্যা গরিষ্ঠতা লাভ করেছিল এবং এরোগলু পুনরায় প্রধানমন্ত্রী নির্বাচিত হয়েছিলেন। ২১ নভেম্বর ২০০৫ সালে এরোগলু ন্যাশনাল ইউনিটি পার্টি ইউবিপির নেতৃত্ব থেকে পদত্যাগ করেন। পদত্যাগ করার সময় তিনি বলেছিলেন, "এটি যুব রক্তের দ্বারা নিয়ন্ত্রণ করার সময়"। কিন্তু ২০০৮ সালে তিনি আবারও দলের সভাপতি নির্বাচিত হন এবং ১৮ এপ্রিল ২০১০ ডার্বিস এরোগলু উত্তর সাইপ্রাসের রাষ্ট্রপতি নির্বাচিত হন। জাতিসংঘ নর্দান সাইপ্রাস সাংবিধানিক সংসদকে স্বীকৃতি প্রদান না করায় তিনি তুর্কি সাইপ্রাসীয়দের সমর্থনে স্বীকৃতি আদায়ের জন্য কাজ করেছিলেন। ১৯ এপ্রিল ২০০৫ সালে অনুষ্ঠিত রাষ্ট্রপতি নির্বাচনে ডার্বিস এরোগলু মুস্তাফা আকিনচির নিকট পরাজিত হন। তিনি ২৮.২% ভোট পেয়েছিলেন এবং মুস্তাফা আকিনচি ২৬.৯% ভোটে বিজয়ী হয়। উইকিমিডিয়া কমন্সে ডার্বিস এরোগলু সম্পর্কিত মিডিয়া দেখুন।
ভিয়েতনাম জাতীয় ক্রিকেট দল

ভিয়েতনাম জাতীয় ক্রিকেট দল আন্তর্জাতিক ক্রিকেটে ভিয়েতনাম কে প্রতিনিধিত্ব করে। তবে দেশটি এখনও আন্তর্জাতিক ক্রিকেট কাউন্সিল এর সদস্যপদ লাভ করে নি। ভিয়েতনাম। ভিয়েতনাম ক্রিকেট অ্যাসোসিয়েশন হল, ভিয়েতনামে ক্রিকেটের নিয়ন্ত্রক সংস্থা। মালয়েশিয়ার রাজধানী কুয়ালালামপুর -এ অনুষ্ঠিত ২০১৭ সাউথ-ইস্ট এশিয়ান গেমস এর ক্রিকেট টুর্নামেন্ট এ অংশগ্রহণের মাধ্যমে ভিয়েতনামের ক্রিকেট অভিষেক হয়। ২০০৫ সালে ভিয়েতনামের ক্রিকেটের নিয়ন্ত্রক সংস্থা ভিয়েতনাম ক্রিকেট অ্যাসোসিয়েশন প্রতিষ্ঠিত হয়। তবে প্রতিষ্ঠাকালীন সময়ে এ সংস্থার নাম ছিল সাইগন ক্রিকেট অ্যাসোসিয়েশন। এশিয়ান ক্রিকেট কাউন্সিল এর সদস্যপদ লাভের জন্য, ২০০৯ সালে এই সাইগন ক্রিকেট অ্যাসোসিয়েশনের নাম পরিবর্তন করে ভিয়েতনাম ক্রিকেট অ্যাসোসিয়েশন করা হয়। ২০১৩ সালে প্রথমবার লক্ষ্য করা হয় যে, প্রতিষ্ঠাকালীন সময় থেকে শুধু একজন ভিয়েতনামের খেলোয়াড়, ভিয়েতনাম ক্রিকেট অ্যাসোসিয়েশন (ভিসিএ) লীগে খেলেছেন। এর পাশাপাশি ভিয়েতনামের কোন জাতীয় দল ছিল না এবং যা তৈরি করা ছিল প্রয়োজনীয়। সুন্তোরি পেপসিকো ভিয়েতনাম বেভারেজ (এসপিভিবি) - সুন্তোরি ও পেপসিকো এর একটি কৌশলগত জোট, ভিয়েতনাম ক্রিকেট অ্যাসোসিয়েশন এর পৃষ্ঠপোষক। যদিও কোম্পানিটি ২০১৫ সালে, ভিয়েতনাম ক্রিকেট অ্যাসোসিয়েশন স্থানীয়ভাবে খেলার উন্নয়নে পদক্ষেপ না নিলে, পৃষ্ঠপোষণা প্রত্যাহার করে নেয়ার হুমকি দেয়। সেই বছরের শেষ দিকে ভিয়েতনাম ক্রিকেট অ্যাসোসিয়েশন একটি পরিকল্পনা সংস্কৃতি, ক্রীড়া এবং পর্যটন মন্ত্রণালয় এর মাধ্যমে ভিয়েতনাম সরকার এর কাছে পাঠায়। এরপর থেকে ভিয়েতনামের নাগরিকদের নিয়ে একটি জাতীয় দল গঠনের প্রক্রিয়া শুরু হয়। কিন্তু এই দলের প্রায় সবাই হো চি মিন সিটি ইউনিভার্সিটি অব স্পোর্ট এর সদস্য ছিলেন। দলের অনেক খেলোয়াড়েরই পূর্বে বেসবল (যেটিও বিশ্বের এই প্রান্তে, তুলনামুলকভাবে একটি নতুন খেলা) খেলার অভিজ্ঞতা ছিল এবং তাদের মধ্যে দুইজন ভিয়েতনাম জাতীয় বেসবল দল এর সদস্য হিসেবে বেসবল খেলেছিলেন। এই দলটি অভিজ্ঞতা অর্জনের লক্ষ্যে ভিসিএ লীগে খেলার সূচনা করে, পূর্বে যে লীগে শুধু অভিবাসী বা অন্য দেশের বংশোদ্ভূতরাই অংশ নিত। দলটির কোচ হলে অস্ট্রেলীয় বংশোদ্ভূত মিক ব্লিংকহফ। ২০১৭ এর শুরু থেকেই দলটি ২০১৭ সালের আগস্টে অনুষ্ঠেয় ২০১৭ সাউথ-ইস্ট এশিয়ান গেমসে অংশগ্রহণের লক্ষ্যে অনুশীলন শুরু করে এবং এর জন্যে তারা ভিয়েতনাম সরকার থেকে প্রয়োজনীয় সাহায্যও লাভ করে। এছাড়াও বর্তমানে ভিয়েতনাম ক্রিকেট অ্যাসোসিয়েশন ২০২১ সালে ভিয়েতনামের রাজধানী হ্যানয় তে অনুষ্ঠেয় ২০২১ সাউথ-ইস্ট এশিয়ান গেমস এর জন্য প্রস্তুতি শুরু করেছে। Cricket: A quiet sporting revolution takes form in Vietnam "Vietnam's cricket squad to debut at SEA Games"। VietnamNet Bridge। ২০ জুলাই ২০১৭। ১৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৭।  Lavalette, Tristan (২৭ ডিসেম্বর ২০১৩)। "Can cricket emerge in Vietnam?"। Roar। সংগ্রহের তারিখ ২০ জুলাই ২০১৭।  কেএল২০১৭ ভিয়েতনাম ক্রিকেট অ্যাসোসিয়েশন
ইব্রাহিম চেলিক্কল

ইব্রাহিম চেলিক্কল (জন্ম ১৪ ফেব্রুয়ারি ১৯৮২) একজন তুর্কিশ অভিনেতা, সাবেক বাস্কেটবল খেলোয়াড় এবং ফ্যাশন মডেল। ২০০৮: পার্স নারকোতেরর ভূমিকা- শামিল বাতুরে ২০০৯: এম.এ.টি. ভূমিকা- সিনান আতালাই ২০১০: কেশকিন বচাক ভূমিকা- মিথাত ২০১০: কারাদায়ালার ভূমিকা- গুল আলি কারাদায়া ২০১১: ইফফেত ভূমিকা- জেমিল ২০১২: ফেতিহ ১৪৫৩ ভূমিকা- উলুবাতলি হাসান ২০১৩-২০১৪: "মেরহামেত" ভূমিকা- ফিরাত ২০১৪: সাদেজে সেন ভূমিকা- আলি ২০১৪: "রেকসিয়ন" ভূমিকা- উয ২০১৬: "সেদদুলবাহির ৩২ সাত" ২০১৬: "কুরদুউম" ভূমিকা- আলি নেজাত ২০১৭: "সিয়াহ বেয়াজ আসক" ভূমিকা- ফেরহাত আসলান "সংরক্ষণাগারভুক্ত অনুলিপি"। ২০১৭-১১-২৩ তারিখে মূল থেকে আর্কাইভ করা। সংগ্রহের তারিখ ২০১৭-১১-০৫।  "সংরক্ষণাগারভুক্ত অনুলিপি"। ৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।
সাদেজে সেন

সাদেজে সেন(বাংলা অর্থ: শুধু তুমি) ২০১৪ সালের একটি তুর্কি চলচ্চিত্র। এটি পরিচালনা করেছেন হাকান ইয়োনাত। "Only You (2014) - IMDb" – m.imdb.com-এর মাধ্যমে।  Kitchen, Xhtml। "Sadece Sen ~ Sinematurk.com"। www.sinematurk.com।  ইন্টারনেট মুভি ডেটাবেজে সাদেজে সেন (ইংরেজি)
ইরানে ইসলাম

মুসলিমদের পারস্য বিজয় (৬৪৭-৬৫১) সালে সাসানীয় সাম্রাজ্যের পতন ঘটায় এবং এই বিজয়ের ফলে ইরানে জরস্ট্রিয়ান ধর্মের প্রভাব কমে আসে। তবে, পূর্ববর্তী ফার্সি সভ্যতার অর্জন হারিয়ে যায়নি, কিন্তু নতুন ইসলামী শাসন ব্যবস্থার দ্বারা এটি ব্যাপকভাবে শোষিত হয়েছে। মঙ্গোল অভিযান এবং ইলখানাত প্রতিষ্ঠার (১৩ শতাব্দীতে এটি প্রতিষ্ঠিত হয়) পর অল্প সময় ছাড়া তখন থেকেই ইসলাম ইরানের রাষ্ট্রীয় ধর্ম। ১৯৭৯ সালের ইসলামী বিপ্লবের পর ইরানে ইসলামিক প্রজাতন্ত্র প্রতিষ্ঠিত হয়। ইসলামী বিজয়ের আগে, পারস্যরা প্রধানত জরস্ট্রিয়ান ধর্মের অনুসারী ছিলেন; তবে সেখানে বেশ বিশাল ও সমৃদ্ধশালী খৃস্টান এবং ইহুদি সম্প্রদায়ও ছিল, বিশেষ করে সেই সময়ের উত্তর-পশ্চিমাঞ্চল, পশ্চিম ও দক্ষিণ ইরান, বিশেষত ককেশীয় আলবেনিয়া, অশরিতান, ফার্সি আর্মেনিয়া এবং ককেশীয় ইবেরিয়া অঞ্চলের অঞ্চলগুলির মধ্যে। ইসলামের দিকে মানুষের একটি ধীর কিন্তু স্থিতিশীল ঝোঁক জন্মাচ্ছিল। ইরানে ইসলাম প্রচারের প্রাথমিক পর্যায়ে অভিজাত ও শহরের অধিবাসীরা সর্বপ্রথম ইসলাম ধর্মে দীক্ষিত হতে শুরু করে, তবে গ্রামের কৃষক মধ্যবিত্তরা ধীরে ধীরে ইসলাম ধর্মে দীক্ষিত হতে শুরু করে। একাদশ শতাব্দির শেষের দিকে, পারস্যদের অধিকাংশ লোকই ইসলাম ধর্মে দীক্ষিত হন। ইরানের উত্তর-পশ্চিম, উত্তর-পূর্ব, দক্ষিণ ও দক্ষিণ-পূর্ব অঞ্চলে বসবাসরতদের অধিকাংশ সুন্নিই কুর্দি, লরেস্তানীয় জনগণ (লারস্তান থেকে), তুর্কমেন এবং বালুচ। ইরানের অধিকাংশ শিয়ারা ইসলামের বারো ইমামের অনুসারী। যদিও ইরান বর্তমানে শিয়া ইসলামের শক্ত ঘাঁটি হিসাবে পরিচিত, তবে পঞ্চাদশ শতাব্দির দিকে এবং আরো অনেক সময় পরও এখানে এই মতবাদ ততটা শক্ত ভিত পায়নি। ষষ্ঠদশ শতাব্দির শুরু দিকে সাফাভি রাজবংশ শিয়া ইসলামকে ইরানের রাষ্ট্রীয় ধর্মে পরিণত করে এবং এই মতবাদের পক্ষে হয়ে মানুষকে জোরপূর্বক এই ধর্মে ধর্মান্তরীত হতে বাধ্য করে। এটিও বিশ্বাস করা হয় যে সতের শতকের মাঝামাঝি ইরানের অধিকাংশ মানুষ এবং সমসাময়িক প্রতিবেশী আজারবাইজান প্রজাতন্ত্রও শিয়া হয়ে উঠেছিল, যা অব্যাহতভাবে অব্যাহত রয়েছে। তৃতীয় ইয়াজদিগার্দ ৬৫১ সালে এক জেলা থেকে আরেক মার্ভে পালিয়ে যান। ৬৭৪ খ্রিষ্টাব্দে, মুসলমানরা বৃহত্তর খোরাসান জয় করেন (যা আধুনিক ইরানের খোরাসান প্রদেশ এবং বর্তমান আফগানিস্তান, মাওয়ারাননহর অঞ্চলকে অন্তর্ভুক্ত করেছিল)। ইরানের মোট জনসংখ্যার প্রায় ৫-১০ শতাংশ মানুষ সুন্নী মুসলমান। লারী জনগোষ্ঠীর (পারস্য অধিবাসী) অধিকাংশ, কুর্দিদের একটি অংশ, প্রায় সকল বেলুচী এবং তুর্কিমেনরা এবং আরব ও আজেরীয়দের কিছু সংখ্যক অধিবাসী সুন্নী মতাবলম্বী। "Middle East :: IRAN"। CIA The World Factbook। ২০১২-০২-০৩ তারিখে মূল থেকে আর্কাইভ করা।
বাসাম আল-থাওয়াদি

বাসাম মোহাম্মাদ আল-থাওয়াদি (জন্ম: ১৩ ডিসেম্বর, ১৯৬০) হচ্ছেন বাহরাইনের একজন প্রবীণ চলচ্চিত্র নির্মাতা এবং চলচ্চিত্র প্রযোজক। তিনি ১৯৯০ সালে মুক্তিপ্রাপ্ত বাহরাইনের প্রথম চলচ্চিত্র দ্য ব্যারিয়ার-এর পরিচালনার কাজটি করেছেন। তিনি চলচ্চিত্র নির্মাণে "আঞ্চলিক অগ্রগামী ব্যক্তি" হিসেবে সকলের কাছে অধিক পরিচিত। একই সাথে তিনি হচ্ছেন জিসিসি সিনেমা সোসাইটির একজন প্রতিষ্ঠাতা সদস্য এবং বাহরাইনের আরব সিনেমা উৎসবের প্রতিষ্ঠাতা ও পরিচালক-ইন-জেনারেল। বাহরাইন রেডিও ও টেলিভিশন কর্পোরেশনের হয়ে কাজ করার পাশাপাশি, তিনি বাহরাইনের বেশ কয়েকটি নাটকে অভিনয়ের সময় তিনি অসংখ্য ছোট্ট চলচ্চিত্র এবং বিজ্ঞাপন, শিক্ষা ও সাংস্কৃতিক কর্মসূচি পরিচালনা করেছেন। আল-থাওয়াদি ১৯৯৪ সালে আল সাওয়ারি ভিডিও উৎসবের সভাপতি নির্বাচিত হন এবং ১৯৯৮ সালে বাগদাদ আন্তর্জাতিক টেলিভিশন ও চলচ্চিত্র উৎসবের বিচারক কমিটির একজন সদস্য নিযুক্ত হন। তিনি ১৯৯৩ সালে বাহরাইনের "মিশরীয় চলচ্চিত্র দিবস উৎসব" আয়োজন করেন এবং তিনি ১৯৯৬ সালে অনুষ্ঠিত পঞ্চম আরব সঙ্গীত উৎসবের একজন পরিচালক ছিলেন। বাসাম মোহাম্মাদ আল-থাওয়াদি ১৯৬০ সালের ডিসেম্বরে বাহরাইনের রাজধানী মানামার গুয়াদিবিয়ায় জন্মগ্রহণ করেন। বাসামের বাবা ১৯৬০-এর দশকে সৌদি আসকের কাছাকাছি এক স্থানে কাজ করতেন এবং এই সময়ে বাসাম আল-থাওয়াদি আলোকচিত্রের প্রতি তার ব্যাপক আগ্রহ প্রকাশ করেন। ১৯৭৯ সালে, তিনি মিশরের কায়রোতে অবস্থিত এক আর্টস একাডেমিতে উচ্চমানের সিনেমায় চিত্রগ্রহণ বিষয়ে অধ্যয়ন করেন এবং তিনি ১৯৮২ সালে সেখান থেকে স্নাতক ডিগ্রি অর্জন করেন। তিনি উক্ত আর্টস একাডেমিতে পড়ার সময় একটি সংক্ষিপ্ত নাটক, আল কিনা (অনুবাদ: মুখোশ) পরিচালনা করেন। তাকে স্নাতক সম্পন্ন করার পূর্বে উক্ত একাডেমী হতে একটি ছোট নাটক নির্মাণের কাজ দেওয়া হয়েছিল। উক্ত ছোট নাটকটির নাম হলো "মালাকাত আল আর্দ" (অনুবাদ: পৃথিবীর ফেরেশতা)। বাসাম আল-থাওয়াদি ১৯৮৫ সালের ৪ মে, বাহরাইন টিভিতে যোগদান করেন এবং উক্ত চ্যানেলের জন্য বিভিন্ন অনুষ্ঠান প্রযোজনা করতে সাহায্য করেন। এছাড়াও তিনি বেশ কয়েকটি অনুষ্ঠান নির্মাণ করেছেন যেগুলো আরব দেশগুলোতে আরব স্টেট ব্রডকাস্টিং ইউনিয়ন (এএসবিইউ)-এর সাহায্যে প্রচারিত হয়েছিল। ১৯৯০ সালে, বাহরাইনের প্রথম ফিচার চলচ্চিত্র দ্য ব্যারিয়ার, যেটিতে তিনি প্রযোজনা এবং পরিচালনার কাজ করেছেন, এই চলচ্চিত্রটির দৃশ্যগুলো বাহরাইনের বিভিন্ন স্থানে ধারণ করা হয়েছে। এই চলচ্চিত্রটি বেশ কয়েকটি আঞ্চলিক এবং আন্তর্জাতিক চলচ্চিত্র উৎসবে স্থান পেয়েছে, এবং প্রায় সকল স্থানে এটি সকলের কাছ থেকে ভালো প্রতিক্রিয়া গ্রহণ করে, সকলের পরিচালক হিসেবে বাসাম আল-থাওয়াদির কাজ পছন্দ করেছিল। তিনি বর্তমানে বাহরাইনের তথ্য মন্ত্রণালয়ের অধীনে বাহরাইন রেডিও ও টেলিভিশন কর্পোরেশনের নাটক ও তথ্যচিত্র বিভাগের প্রধান কর্মকর্তা হিসেবে কাজ করছেন। "Bassam Al-Thawadi biography"। IMDB। সংগ্রহের তারিখ ২০ জুন ২০১২।  "5th Gulf Film Festival to honour pioneering Bahraini filmmaker Bassam Al-Thawadi"। Gulf Film Festival। ২০১২-০৪-১৫ তারিখে মূল থেকে আর্কাইভ করা। সংগ্রহের তারিখ ২০ জুন ২০১২।
ইন্দ্রা কিউ জিন

ইন্দ্রা কিউ জিন (বর্মী: အိန္ဒြာကျော်ဇင်, উচ্চারিত: [ʔèiɴdɹà tɕɔ̀ zɪ̀ɴ]; জন্ম: ২৪ এপ্রিল ১৯৭৭) হচ্ছেন মায়ানমার একাডেমী পুরস্কার বিজয়ী চলচ্চিত্র একজন অভিনেত্রী এবং টিভি বিজ্ঞাপনের মডেল। একই সাথে কিউ জিন হচ্ছেন একজন শিল্পী, চিত্রশিল্পী এবং বর্মী বিনোদন শিল্পের অন্যতম একজন তারকা। ২০০৪ মায়ানমার একাডেমী পুরস্কারে তিনি ফ্লির্টাসিয়াস স্কাই (မျက်နှာများတဲ့ မိုးကောင်းကင်)-এর জন্য সেরা অভিনেত্রীর পুরস্কার জয়লাভ করেন। ইন্দ্রা কিউ জিন মায়ানমারের ইয়াঙ্গুনের একটি সুখি দম্পত্তি মিয়া থিদা ও কিউ জিনের ঘরে ১৯৭৭ সালের ২৪ এপ্রিল জন্মগ্রহণ করেন। তিনি হচ্ছেন আধুনিক বর্মী সেনাবাহিনীর ৩০ কমরেডদের মধ্যে অন্যতম, বো জেয়ার নাতনী। একই সাথে তিনি হচ্ছেন দাগন টায়ার ভাইঝি, যিনি হচ্ছেন একজন লেখক। এবং সর্বশেষে তিনি হচ্ছেন গায়িকা হায়মা নে উইন এবং গায়ক ও চলচ্চিত্র তারকা ইয়াজা নে উইনের চাচাতো ভাই। ইন্দ্রা কিউ জিন ইয়াঙ্গুনের দাগন ১ উচ্চ বিদ্যালয় থেকে স্নাতক সম্পন্ন করেন। তিনি সেখানে রসায়ন বিভাগে বিএসসি সম্পন্ন করেন। ২০০৩ সালের ডিসেম্বর মাসে, ইন্দ্রা কিউ জিনকে "ইরাবাদি"র দায়ে অভিযুক্ত করা হয়। উক্ত অভিযোগে বলা হয় যে তিনি "সুস্পষ্ট দেশপ্রেম" প্রকাশ করেননি। পরবর্তীতে ইন্দ্রা কিউ জিন থাইল্যান্ডের চলচ্চিত্র "বঙ্গ রাজান"-এ অভিনয় করেছেন, যেখানে বার্মার প্রতি থাই সাম্রাজ্যের ১৮ শতকের আগ্রাসনের এক দৃশ্য তুলে ধরা হয়েছিল। ২০০১ সালের প্রথম দিকে ফ্রান্সের প্যান-এশীয় চলচ্চিত্র উৎসবে উক্ত ছবিটি দেখানো হয়েছিল। ইন্দ্রা কিউ জিন চলচ্চিত্রের শেষ হওয়ার আগেই থিয়েটার থেকে বেরিয়ে আসেন। উক্ত চলচ্চিত্রের পরিচালক, থানিত জিতনুকুল, যিনি সেই উৎসবের সেরা পরিচালকের পুরস্কার গ্রহণ করেন, সেই দিন কিউ জিনের সাথে দেখা হওয়ার কথা উল্লেখ করে বলেন: "তিনি খুব বন্ধুত্বপূর্ণ ছিলেন।" তিনি আরো বলেন যে "তারপর তিনি আমার সিনেমা সম্পর্কে আমাকে জিজ্ঞাসা করেছিলেন। আমি তাকে আমার চলচ্চিত্রের নামটি বলি, এবং অতঃপর তিনি আমার সাথে কথা বলায় অসম্মতি প্রকাশ করেন।" তিনি ২০১১ সালের জানুয়ারি মাসের ১ তারিখে অভিনেতা প্যায় তি উর সাথে বিবাহ বন্ধনে আবদ্ধ হন। তিনি ২০১১ সালের ১৪ অক্টোবর এবং ২০১৫ সালের ২৭ আগস্টে যথাক্রমে তার ছেলে এবং তার কন্যাকে জন্ম দেন। ইন্দ্রা কিউ জিন সামাজিকভাবে বিভিন্ন সম্প্রদায় এবং বিভিন্ন বর্মী দাতব্য প্রতিষ্ঠানের সাথে জড়িত রয়েছেন এবং তার সহকর্মীদের দ্বারা দেশের তরুণ মহিলাদের জন্য একটি উৎকৃষ্ট আদর্শ হিসাবে বিবেচিত হন। পিয়াউ লাই কেয়া ইয়া আউং (২০০০) মিয়েত-হানা মিয়া দে মোয়ে কাউংকিন (২০০৪) মডেল এ-চিট-মিয়া (২০০৫) – লউইন মোয়ে এবং জারগানার এর সাথে May Oo Moe (২০০৭-১১-১২)। "Who is the real Eindra Kyaw Zin"। The Myanmar Times। ২০১২-০৯-২৭ তারিখে মূল থেকে আর্কাইভ করা।  "Wedding Announcement for Eindra Kyaw Zin and Pyay Ti Oo"। The Mandalay Gazette (বর্মী ভাষায়)। Arcadia, CA। 4 (9): A3। ফেব্রুয়ারি ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) "No Kissing Cousins"। The Irrawaddy। ডিসেম্বর ২০০৩। ২৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।  ইন্টারনেট মুভি ডেটাবেজে ইন্দ্রা কিউ জিন (ইংরেজি)
ইরান জাতীয় ক্রিকেট দল

ইরান জাতীয় ক্রিকেট দল (ফার্সি: تیم ملی کریکت ایران) আন্তর্জাতিক ক্রিকেট খেলায় ইরানের প্রনিধিত্বকারী জাতীয় দল। তারা ২০০৩ সালে আন্তর্জাতিক ক্রিকেট কাউন্সিল এর অনুমোদিত সদস্যপদ লাভ করে। পরবর্তীতে ২০১৭ সালের জুন মাসে আইসিসি এর সভায় অনুমোদিত সদস্যপদ বিলুপ্ত করে, সকল অনুমোদিত সদস্যকে সহযোগী সদস্যের মর্যাদা দেয়া হলে ইরান স্বয়ংক্রিয় ভাবে আইসিসির সহযোগী সদস্যপদ লাভ করে। ইরান ক্রিকেট অ্যাসোসিয়েশন হল ইরানের ক্রিকেটের নিয়ন্ত্রক সংস্থা। ব্রিটিশরা ১৯২০ এবং ১৯৩০ এর দশকে ইরানের ক্রিকেট খেলত। মূলত তেল এর কারখানায় কর্মরত ব্রিটিশ শ্রমিকরাই ক্রিকেট খেলত এবং তাদের মাধ্যমেই সে সময়ে ইরানে ক্রিকেটের পরিচয় ঘটে। কিন্তু ১৯৫১ সালে তেলের কারখানাগুলোর জাতীয়করণ হলে, ব্রিটিশ শ্রমিকরা তখন ইরান ছেড়ে চলে যায়। ফলে ইরানে ক্রিকেট এর যেকোনো রকমের প্রসার বন্ধ হয়ে যায়। পরবর্তীতে আবার ১৯৯০ এর দশকে ইরানে ক্রিকেটের প্রচলন ঘটে। বিদেশে পড়াশোনা করা ইরানীয়দের মাধ্যমে এই ঘটনা ঘটে। এরপর ২০০৩ সালে ইরান এশিয়ান ক্রিকেট কাউন্সিল এবং আন্তর্জাতিক ক্রিকেট কাউন্সিল (আইসিসি) এর সদস্যপদ লাভ করে। ২০১৪ সালে ৮ দল নিয়ে ইরানের পুরুষদের ক্রিকেট লীগ চালু হয়। চাহ বাহার দল টুর্নামেন্টের ইতিহাসের প্রথম দল হিসেবে চ্যাম্পিয়ন হওয়ার গৌরব অর্জন করে। ওই একই বছর নারীদের ক্রিকেট লীগ চালু হয়। মাসহাদ সেই টুর্নামেন্টে চ্যাম্পিয়ন হয়। আন্তর্জাতিক ক্রিকেট কাউন্সিলের সদস্য হিসেবে অন্তর্ভুক্তির পরের বছর ২০০৪ সালে ২০০৪ এসিসি ট্রফি এর মাধ্যমে আন্তর্জাতিক ক্রিকেটে ইরানের অভিষেক হয়। ২০০৬ সালেও ইরান একই টুর্নামেন্টে অংশগ্রহণ করে। কিন্তু এই দুটি আসরেই ইরান সাফল্য লাভে ব্যর্থ হয় এবং প্রথম রাউন্ডেই বিদায় নেয়। ২০০৬ সালের পর থেকে এসিসি ট্রফি, এলিট এবং চ্যালেঞ্জ দুটি ভাগে বিভক্ত হয়ে যায়। যেহেতু ইরান ২০০৬ এসিসি ট্রফি তে প্রথম রাউন্ডেই বিদায় নেয়, তাই ইরান এসিসি ট্রফি চ্যালেঞ্জে অংশগ্রহণ করে। তারা ২০০৯ এসিসি ট্রফি চ্যালেঞ্জ এ অংশ নিয়ে ৫ম স্থান অর্জন করে। যার ফলে তারা ২০১০ সালের এলিট টুর্নামেন্টে খেলার যোগ্যতা অর্জনে ব্যর্থ হয় এবং ২০১০ এসিসি ট্রফি চ্যালেঞ্জ টুর্নামেন্টে অংশ নেয়। কিন্তু সেই টুর্নামেন্টেও তারা ৫ম স্থান লাভ করে। ২০১০ সালের এসিসি ট্রফি চ্যালেঞ্জের ফলের ভিত্তিতে ইরান, ২০১২ সালে, ২০১২ এসিসি ট্রফি চ্যালেঞ্জ টুর্নামেন্টে অংশগ্রহণ করে। সেই টুর্নামেন্টেও তারা ৫ম স্থান লাভ করে। এছাড়াও ইরান, ২০০৬ সালে, ২০০৬ এসিসি মধ্যপ্রাচ্য কাপ টুর্নামেন্টে অংশগ্রহণ করে। কিন্তু সেখানেও তারা সাফল্য লাভে ব্যর্থ হয়। ইরান দল, ৫ জাতীয় সেই টুর্নামেন্টে ৫ম স্থান লাভ করে। "Ireland and Afghanistan ICC newest full members amid wide-ranging governance reform"। আইসিসি।  "CricketArchive – Iran page"। ক্রিকেটআর্কাইভ। ১০ ডিসেম্বর ২০১০। সংগ্রহের তারিখ ১০ ডিসেম্বর ২০১০।  "IRAN"। asiancricket.org।  http://www.asiancricket.org/index.php/tournaments/acc-trophy-challenge-2012 http://asiancricket.org/index.php/tournaments/acc-middle-east-cup-2006/586 https://cricketarchive.com/Archive/Events/Tables/Asian_Cricket_Council_Middle_East_Cup_2005-06.html ইরান ক্রিকেট অ্যাসোসিয়েশন[স্থায়ীভাবে অকার্যকর সংযোগ]
ইয়ানডেক্স মানচিত্র

Yandex Maps হল Yandex দ্বারা তৈরি ও উন্নয়নকৃত একটি ওয়েব মানচিত্রায়ন পরিষেবা। এটি উপগ্রহ চিত্রাবলী, রাস্তার মানচিত্র, রাস্তার ৩৬০° প্যানোরাম (রাস্তার দৃশ্য বা স্ট্রিট ভিউ), বাস্তব-সময়ের ট্রাফিক অবস্থা (Yandex ট্রাফিক) পরিষেবা প্রদান করে। Yandex Maps সাধারণত রাস্তার মানচিত্র দেখায় এবং "পায়ে হটার পথ", "গাড়ী", "মোটর বাইক "(বেটা), "পাবলিক পরিবহন "- এর দ্বারা ভ্রমণকারীদের জন্য একটি "রুট পরিকল্পনা"(অর্থাৎ, গন্তব্যে যাওয়ার দিক-নির্দেশনা) দিয়ে থাকে। এছাড়াও এতে সারা বিশ্বের বিভিন্ন দেশের বহু শহরে ব্যবসার জন্য একটি "অবস্থান নির্ণায়ক" অন্তর্ভুক্ত আছে। Yandex মানচিত্রের উপগ্রহ চিত্র বাস্তব সময়ে হালনাগাদ করা হয় না, যদিও Yandex নিয়মিত ভাবে তাদের ডেটাবেসে তাদের প্রয়োজনীয় তথ্য যোগ করে, বেশিরভাগ ছবি ৩ বছরের অধিক বয়স্ক নয়। Yandex Maps হল স্মার্টফোনের জগতে এক মজাদার আবিষ্কার। Yandex Map Editor http://www.igismap.com/8-best-alternative-to-google-maps-classic-old-map/ http://www.bettertechtips.com/internet/google-maps-alternatives/#7Yandex_Map Yandex Maps
ইয়ানডেক্স মানচিত্র সম্পাদক

ইয়ানডেক্স মানচিত্র সম্পাদক গুগলের একটি পরিসেবা যা ইয়ানডেক্স ২০০৮ সালের জুন মাসে শুরু করে। মানচিত্র সম্পাদক হল ইয়ানডেক্স মানচিত্র সমৃদ্ধ করার একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। ব্যাবহারকারিরা তাদের অভিজ্ঞতার উপর ভিত্তি করে রাস্তা, রেলপথ, নদী ও অন্যান্য আনুষঙ্গিক বিষয়গুলো অঙ্কন করতে পারেন। ইয়ানডেক্স মানচিত্র সম্পাদক (Yandex Map Editor) পরিসেবাটি বিশ্বের উন্নত ও উন্নয়নশীল দেশ সমুহে চালু আছে (যেমন- বাংলাদেশ, ভারত, যুক্তরাজ্য প্রভৃতি)। "Yandex launches in Armenia first in the world localized map editor"। telecom.arka.am। ৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।  Yandex Map Editor blog of Yandex.Map editor (on Russian) blog of Yandex.Map editor (on English)
শারজাহ জাতীয় উদ্যান

শারজাহ জাতীয় উদ্যান হচ্ছে সংযুক্ত আরব আমিরাতের শারজাতে অবস্থিত একটি পার্ক। পার্কটি শারজাহ এর সব থেকে বড় পার্ক। এটির আয়তন প্রায় ৬৩০,০০০ বর্গমিটার। Odyssei Travel Community information ওয়েব্যাক মেশিনে আর্কাইভকৃত ৩০ সেপ্টেম্বর ২০১১ তারিখে.
সালেহ আল-মুহায়া

ফিল্ড মার্শাল সালেহ আল-মুহায়া (আরবি: صالح المحيا) সৌদি আরবিয় সেনাবাহিনীর সাবেক চিফ অব দ্যা জেনারেল স্টাফ ছিলেন। তিনি  সৌদি সশস্ত্র বাহিনীর ভাইস-কমান্ডার হিসেবেও কাজ করেছেন। গালফ যুদ্ধের সময় ফিল্ড মার্শাল প্রিন্স খালিদ বিন সুলতান সৌদি আরবের সেনাবাহিনীকে নেতৃত্বে দিয়েছিলেন। তার সাথে সালেহ আল-মুহায়াও নেতৃত্ব দিয়েছেন। তাদের অধীনে সৌদি আরবের মিত্রবাহিনী যুদ্ধ করেছে। ইয়েমেনে শিয়া বিদ্রোহ শুরু হলে সৌদি আরব ইয়েমেন আক্রমণ করে। সৌদি আরব ইয়েমেনে সেনা প্রেরণ করে। এই সেনার দায়িত্বে ছিলেন ফিল্ড মার্শাল সালেহ আল-মুহায়া। তিনি এই যুদ্ধে অসাধারণ বীরত্ব দেখিয়েছিলেন, যদিও তখন তিনি তার চাকরির মেয়াদ প্রায় শেষ করে ফেলেছিলেন। ২০১১ সালে তিনি অবসর গ্রহণ করেন। অবসরের পূর্ব পর্যন্ত তিনি ইয়েমেনে সৌদি আরবের সেনাবাহিনীকে নেতৃত্ব দিয়েছিলেন। তার সর্বোচ্চ পদবী ছিলো জেনারেল। ফিল্ড মার্শাল সালেহ আল-মুহায়া ১৯৩৯ সালে সৌদি আরবের আল কাসিম প্রদেশের আর রাস এ জন্মগ্রহণ করেন। তিনি মানবিক বিভাগ থেকে তার মাধ্যমিক শিক্ষা সম্পন্ন করেন। তিনি বাদশাহ আব্দুল আজিজ মিলিটারি একাডেমীতে ভর্তি হন ও ১৯৫৭ সালে উক্ত প্রতিষ্ঠান থেকে স্নাতক ডিগ্রী অর্জন করেন। তিনি উচ্চশিক্ষার জন্য যুক্তরাজ্য, যুক্তরাষ্ট্র, চিন ইত্যাদি দেশে ভ্রমণ করেন। ব্রিটেনের কমান্ড ও স্টাফ কলেজ থেকে তিনি একটি মিলিটারি প্রশিক্ষণ কোর্স করেন। একই ধরনের কোর্স তিনি সৌদি আরব থেকেও করেন। ১৯৭৫ সাল থেকে তিনি এয়ার ডিফেন্স স্কুলের কমান্ডার হিসেবে দায়িত্ব পালন করেছেন। এরপর তাকে কমান্ডার ইন চিফের অফিস ম্যানেজার হিসেবে দায়িত্ব দেওয়া হয়। ১৯৭৯ সালে তিনি উক্ত দায়িত্ব পান। এর তিন বছর ১৯৮২ সালে পর তাকে পরিকল্পনা ও বাজেট বিভাগের পরিচালক করা হয়। ১৯৮৯ সালে তিনি পূর্ব অঞ্চলের বাহিনীর কমান্ডার হিসেবে নিযুক্ত হন। সেখান থেকে তিনি যান রাজকীয় সৌদি ভূ বাহিনীতে। তিনি উক্ত বাহিনীর কমান্ডার হিসেবে দায়িত্ব পালন করেন। এরপর তাকে সৌদি আরব সেনাবাহিনীর প্রধান হিসেবে নিয়োগ দেওয়া হয়। তিনি সৌদি আরবের সেনাপ্রধানদের মধ্যে অন্যতম সফল একজন সেনাপ্রধান। তার নেতৃত্বে সৌদি আরব গালফ যুদ্ধ ও ইয়েমেনে শিয়া বিদ্রোহ দমনে সেনা প্রেরণ করেছিলো। সালেহ আল-মুহায়া মুসলিম বিশ্বে সমধিক পরিচিত ব্যক্তিত্ব। তিনি সন্ত্রাসবাদ দমনে অতুলনীয় ভূমিকা পালন করেন।  Indian Express, ফেব্রুয়ারি 10, 1998[স্থায়ীভাবে অকার্যকর সংযোগ] "আরব নিউজ, মে 30, 2007"। ১৬ জুন ২০১২ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।  "রাজকীয় সৌদি আরবের দূতাবাস, ওয়াশিংটন, ডিসি, মে 20, 2011"। ২২ মে ২০১১ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৭।
জহির উদ্দিন

ত্রুটি: কোন সংক্ষিপ্ত নির্দিষ্ট ছিল না এবং|msg= প্যারামিটার নির্ধারণ করা হয়নি। জহির উদ্দিন হলেন বাংলাদেশের একজন প্রখ্যাত সমাজসেবক। সমাজকল্যাণে অনন্য সাধারণ অবদানের জন্য ১৯৮০ সালে তাকে “স্বাধীনতা পুরস্কার” প্রদান করা হয়। জনসেবা ক্ষেত্রে অসাধারণ অবদানের জন্য ১৯৮০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। সমাজসেবায় স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।